CELEX: E2006P0006
Language: sl
Date: 2006-12-18 00:00:00
Title: Tožba Nadzornega organa EFTA proti Kneževini Lihtenštajn, vložena dne 18. decembra 2006 (Zadeva E-6/06)

29.3.2007   
            
            
               SL
            
            
               Uradni list Evropske unije
            
            
               C 72/49
            
         Tožba Nadzornega organa EFTA proti Kneževini Lihtenštajn, vložena dne 18. decembra 2006
   (Zadeva E-6/06)
   (2007/C 72/24)
   Nadzorni organ EFTA, ki ga zastopata Niels Fenger in Lorna Young, zastopnika za Nadzorni organ EFTA, 35, Rue Belliard, B-1040 Bruselj, je dne 18. decembra 2006 na sodišče EFTA vložil tožbo proti Kneževini Lihtenštajn.
   Vlagatelj zahteva, da Sodišče:
   
               1.
            
            
               ugotovi, da Kneževina Lihtenštajn s tem, ko ni v predpisanem roku sprejela ali obvestila Nadzornega organa o potrebnih ukrepih za izvajanje Akta, navedenega v točki 32g Priloge XX k Sporazumu o Evropskem gospodarskem prostoru (Direktiva 2002/49/ES Evropskega parlamenta in Sveta z dne 25. junija 2002 o ocenjevanju in upravljanju okoljskega hrupa), kakor je bil prilagojen Sporazumu EGP s Protokolom 1 k Sporazumu, ni izpolnila svojih obveznosti v skladu s členom 14 tega akta in členom 7 Sporazuma EGP; ter
            
         
               2.
            
            
               Kneževini Lihtenštajn naloži plačilo stroškov postopka.
            
         Pravno in dejansko ozadje ter tožbeni razlogi, navedeni v podporo:
   
               —
            
            
               Zadeva se nanaša na neizvajanje direktive o okoljskem hrupu.
            
         
               —
            
            
               V predhodnem postopku Lihtenštajn ni ugovarjal, da do izteka roka ni sprejel potrebnih ukrepov za zagotovitev izvajanja direktive.